钦定古今图书集成/理学汇编/学行典/第198卷 > 刘棐
## 钦定古今图书集成/理学汇编/学行典/第198卷 > 刘棐

按《怀宁县志》：“刘棐，字君辅，翰林溥之子。集学有大志，
七试南闱弗售，应宾贡，入廷试，即弃业归。不营仕进，
脱落尘鞅外，不设畦畛，处人最真。性孝友，垂髫时，闻
父讣音，昼夜奔赴，渡河堕水，逾时而出，人以为孝感。
事伯兄恭恪，同居四十年，无几微见颜面。或闻友过，
侃侃箴规，多惮服之。卒年五十，寿不耆颐，才不见用”，
乡评有馀憾焉。